# Elementi ocjenjivanja te načini i postupci vrednovanja ishoda učenja iz geografije

| **Ocjena** | **Obrazloženje** | **Elementi vrednovanja** |
| --- | --- | --- |
| **Nedovoljan(1)** | Izneseno znanje je nepovezano, nelogično i neuvjerljivo | **Geografska znanja**  **•** Nije razumio predviđeno nastavno gradivo  • Nesuvislo i izrazito površno odgovara na tražena pitanja  • Nelogično i bez razumijevanja obrazlaže  • Nesamostalan u izvršavanju obveza  • I uz veliku pomoć nastavnika nije savladao osnovne činjenične pojmove  • Usvojenost gradiva je ispod 50%  • Odgovori su površni, nelogični i izneseni bez razumijevanja  • Nesamostalan u izvršavanju zadataka    **Geografsko istraživanje i vještine**  **•** U analizi grafičkih i slikovnih priloga uočene su pogreške. -Nesuvislo uočava geografske pojave i procese  • Ne povezuje nastavno gradivo s ostalim temama i predmetima  • Nesuvislo izvodi zaključke pri analizi geografskih problema  • Nelogično i bez razumijevanja obrazlaže najjednostavnije geografske pojave i procese  • Nepotpuno i manjkavo logički zaključuje i povezuje s životnom praksom  **Kartografska pismenost**  **•** Nesuvislo pokazuje na geografskoj karti najosnovnije zadane pojmove  • Nema razvijenu kartografsku pismenost  • Gotovo ne uočava i ne prepoznaje pojedine geografske sadržaje na geografskoj karti i ne koristi se njima  • Nelogično i bez razumijevanja analizira kartografske, grafičke i slikovne priloge te i uz veliku pomoć nastavnika ne razumije  • Nesuvislo koristi i ne „čita“ geografsku kartu pri orijentaciji u prostoru i na terenskom izlasku |
| **Dovoljan (2)** | Nepotpuno, površno i  s pogreškama, izneseno znanje slabo je povezano | **Geografska znanja**   * Uglavnom se snalazi na geografskoj karti. * Učitelj/učiteljica mu pomaže kod odgovaranja. * Postavljajući pomoćna pitanja na koja učenik uvijek ne odgovara sigurno. * U izražavanju radi formalne pogreške. * Pri odgovaranju je potreban veći broj potpitanja i usmjeravanja prema točnom odgovoru. * Nabraja faze nekog procesa, ali ne može ga samostalno opisati i izvesti zaključke. * Čak i uz pomoć učitelja/učiteljice slabo i nesigurno primjenjuje znanje.     **Geografsko istraživanje i vještine**   * U analizi grafičkih i slikovnih priloga uočene su pogreške. * Površno i djelomično uočava osnovne geografske procese. * Rijetko izrazi vlastito mišljenje. * Slabo se služi dodatnim izvorima znanja i teško procjenjuje točnost ili relevantnost u dodatnoj literaturi. * Djelomično točno prikazuje rezultate istraživanja, a tumačenja rezultata su jako manjkava. * Pri provođenju istraživanja treba kontinuiranu pomoć, ali se trudi primijeniti osnovna pravila.   **Kartografska pismenost**   * Slabo se služi geografskom kartom, teško prepoznaje pojedine geografske sadržaje na geografskoj karti |
| **Dobar (3)** | Djelomično logično  i uvjerljivo | **Geografska znanja**   * Vlada osnovnim znanjem propisanim ishodima predmetnog kurikuluma i međupredmetnim očekivanjima. * U primjeni i povezivanju činjenica ne pokazuje sigurnost i samostalnost (nema bitnih pogrešaka pri izlaganju činjenica; potrebna su i potpitanja učitelja/učiteljice, osobito kad se radi o povezivanju materijala; ne zna suvislo i bez učiteljeve pomoći izložiti obrađeno gradivo). * Nesiguran u objašnjavanju uzročno-posljedičnih veza na Zemlji. * U rješavanju problemskih zadataka i prikazivanju međuodnosa u živome svijetu treba pomoć učitelj/učiteljice. * Razumije osnovne obrađene programske sadržaje, ali ih ne primjenjuje u novoj situaciji niti potkrepljuje vlastitim primjerima.   **Geografsko istraživanje i vještine**   * Uz pomoć učitelja/učiteljice djelomično donosi zaključke pri analizi geografskih procesa i pojava. * Nedovoljno samostalno izvodi praktične radove. * Nedovoljno samostalno provodi istraživanje i primjenjuje usvojeno teorijsko znanje. * Vidljivi su propusti u opažanju, a u raspravama sudjeluje samo povremeno. * Prikazivanje i argumentacija rezultata nije dovoljno precizna te treba pomoć učitelja/učiteljice. * Uz pomoć prepoznaje ili postavlja istraživačka pitanja i služi se dodatnom literaturom.   **Kartografska pismenost**   * Geografsku kartu koristi uz učiteljevu pomoć, samostalno pokazuje osnovne sadržaje ali uz više vremena. |
| **Vrlo dobar (4)** | Točno, logično, temeljito i s razumijevanjem ( izlaganje sigurno bez „parazitskih“ uzrečica ) | **Geografska znanja**   * Sigurno i solidno vlada znanjem ishoda predmetnog kurikuluma i međupredmetnih očekivanja uz praktičnu primjenu, ali ima nedostataka u povezivanju detalja i činjenica (nedostatke u povezivanju činjenica ispravlja na napomenu /učiteljice). * Uspješno objašnjava naučeno. Služi se usvojenim znanjem i navodi vlastite primjere te logično obrazlaže prirodne zakonitosti uz rijetke poticaje ili pomoć učitelja/učiteljice. * Povezuje naučene nastavne sadržaje sa svakodnevnim životom * Uglavnom samostalno rješava problemske zadatke.   **Geografsko istraživanje i vještine**   * Uspješno primjenjuje stečena znanja. * Gotovo uvijek primjenjuje geografska znanja, sposobnosti i vještine u istraživanjima. * U provođenju istraživanja u potpunosti slijedi zadane etape uz manju pomoć u formuliranju istraživačkog pitanja. * Samostalno prikazuje rezultate istraživanja, analizira ih, izvodi zaključke i prezentira rezultate rada. * Uspješno samostalno opaža te često sudjeluje u raspravama i interpretacijama. * Samostalno odabire adekvatnu literaturu i njome se služi.   **Kartografska pismenost**   * Uspješno analizira kartografske, grafičke i slikovne priloge te uglavnom samostalno donosi zaključke. * Uočava geografske sadržaje na geografskoj karti i koristi se njima s minimalnom pomoći učitelja/učiteljice. |
| **Odličan (5)** | Izrazito točno, logično, temeljito, opširno, argumentirano | **Geografska znanja**   * Usvojeno znanje primjenjuje u novim situacijama i na složenijim primjerima. * Uspješno primjenjuje stečeno znanje te korelira usvojeno sa srodnim gradivom. * Samostalno rješava najsloženije problemske zadatke. * Samostalno uočava i tumači uzročno - posljedične veze i međuodnose na Zemlji navodeći vlastite primjere.   **Geografsko istraživanje i vještine**   * Naročito se ističe u diskusijama , praktičnim vježbama ( kartama, grafikonima, referatima, digitalnim materijalima). * Samostalno osmišljava praktične radove te pokazuje originalnost i kreativnost u njihovu izvođenju . * Samostalno postavlja istraživačka pitanja i na temelju njih osmišljava istraživanja, a rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom. * Redovito sudjeluje u raspravama i interpretacijama. * Uspješno se služi dodatnom literaturom i izvorima te procjenjuje točnost podataka u dodatnoj literaturi. * Samostalno izvodi zaključke i uočava uzročno-posljedične veze, geografske pojave i procese.   **Kartografska pismenost**   * Prisutno je okretno snalaženje i dobro čitanje geografske karte. * Točno, precizno i brzo uočava geografske sadržaje na geografskoj karti. |

Važan dio vrednovanja su i bilješkama kojima se prati rad, ali i napredovanju učenika te njegov odnos prema radu. Osim bilježaka koje pokazuju kakav je odnos učenika prema radu najvažniji dio su povratne informacije kao dio vrednovanja za učenje i kao učenje. Osim bilješki u imeniku važan dio vrednovanja su i rubrike za samovrednovanje i vršnjačko vrednovanje te različite liste procjena, izlazne kartice i sl. koje se nalaze u materijalima učenika kao i usmeno formativno vrednovanje koje je važna povratna informacija za učenika u procesu poučavanja i učenja.

**PRIMJER - BILJEŠKE O ODNOSU PREMA RADU:**

* Učenik redovito i na vrijeme ispunjava svoje obveze npr. predaje zadaću, radi na satu.
* Učenik na satu sudjeluje u radu no ne ispunjava zadatke koje samostalno treba napraviti kod kuće.
* Pokazuje inicijativu i dobre organizacijske sposobnosti u timskom radu.
* U suradnji s drugim učenicima pokazuje nesigurnost.

**PRIMJER - BILJEŠKE VREDNOVANJA ZA UČENJE I KAO UČENJE:**

* Iako se na satu trudi i sudjeluje u raspravama rezultati u provjerama znanja pokazuju da učenik ne usvaja trajnije ta znanja pa bi trebalo češće trebao samostalno kod kuće ponoviti.
* Učenik lijepo formulira rečenice u svojim odgovorima i povezuje činjenice no pokazuje nedovoljnu usvojenost pojedinih pojmova. Pokušati s grafičkim organizatorima znanja dodatno ponoviti naučeno.
* Vrlo uspješno interpretira svoj istraživački rad no u zaključku rada ne povezuje svoje dobivene rezultate. Treba jasnije povezati postavljene hipoteze i dobivene vlastite rezultate.
* U vrednovanju svog rada učenik vrlo jasno povezuje i argumentira sve prednosti i nedostatke.
* Precizno i pregledno prikazuje rezultate svog rada te na osnovu njih dolazi do zaključaka.
* Ocjene iz sva tri elementa vrednovanja jednako su vrijedne u formiranju zaključne ocjene.